गुरुवार शाम ग्राम धुबियाई से दावत खाकर लौट रहे ब्राहिमपुर के ग्रामीणों पर कमरूद्दीन नगर के करीब दर्जन भर से अधिक दबंगों ने हमला बोल कर चार लोगों को घायल कर दिया था। दो युवक अजय व भारत लापता बताये गये थे। दोनो ही युवक हमले से भयभीत होकर कटरी में भाग गये थे। जो रात करीब दो बजे अपने गांव ब्राहिमपुर पहुंचे। इस मामले में पुलिस ने प्रधान बाबूराम के पुत्र समर सिंह की सूचना पर चार अज्ञात लोगों के खिलाफ एनसीआर दर्ज की।